open-index/open-wikipedia-markdown huggingface dataset:
லஷ்கர்-ஏ-இஸ்லாம்

**லஷ்கர்-ஏ-இஸ்லாம்** (ஆங்கிலம்: Lashkar-e-Islam, உருது: لشكرِ اسلام‎) (LI அல்லது LeI) என்பதற்கு *இஸ்லாத்தின் படை* எனப் பொருளாகும். இது ஆயுதம் தாங்கிய தீவிரவாத அமைப்பு ஆகும். இது பாக்கிஸ்தானின் பழங்குடியினப் பகுதிகளிலும், கைபர் பகுதிகளிலும் இயங்கி வருகிறது. இவ்வியக்கத்தை *முப்தி முனிர் ஷாகிர்* தொடங்கினார். இவ்வியக்கத்தின் தற்போதையத் தலைவர் *மங்கள் பாக்* ஆவார்.

இந்த இயக்கத்தில் 1,80,000 அதிகமான தன்னார்வலர்கள் இருப்பதாக 2008 ஏப்ரல் 17 அன்று இந்த இயக்கம் அறிவித்தது. இந்த இயக்கம் தனது பெயரை லஷ்கர்-ஏ-இஸ்லாம்* என்பதிலிருந்து *ஜெய்ஷ்-ஏஇஸ்லாமி* என மாற்றிக் கொண்டதாக 2008 ஏப்ரல் 27 ஆம் தியதி அறிவித்தது. ஆனால் இச்செய்தியை உறுதிப்படுத்தப்படவில்லை. வேறு குழுக்கள் இப்பெயரைப் பயன்படுத்தியிருக்கலாம் எனவும் சந்தேகிக்கப்படுகிறது. மேலும் இந்த இயக்கம் *பாஹூர்* பகுதியில் *வாலி ரெஹ்மான்* தலைமையில் செயல்படுகிறது.
</p>
==இயக்கத்தின் தலைமை மாற்றம்==
* 2004 ஆம் ஆண்டு *முப்தி முனிர் ஷாகிர்* என்பவரால் ஆரம்பிக்கப்பட்டது.
* 2006 ஆம் ஆண்டு இவ்வமைப்பின் தலைவராக *அப்ரிதி ஷுரா*வின் உறுப்பினரான *ஹாஜி தாஜ் மொகம்மது* அறியப்பட்டார். பின்னர் இவர் தகவல் தொடர்பாளர்தான் என உறுதி செய்யப்பட்டது.  However, a report from earlier that month refers to Taj as only "a spokesman for the Mufti"
* தற்போதையத் தலைவர் *மங்கள் பாக்'' ஆவார்.
## நடவடிக்கைகள்
* கைபர் பகுதியிலுள்ள தொழிற்சாலைகளுக்கு மிரட்டல் கடிதங்கள் அனுப்பியது.
* பாக்கிஸ்தான் இராணுவ வீரர்களைக் கைபர் பகுதியில் தாக்கியது.
* கைபர் பகுதி அரசு அலுவலகங்களை மூடக் கட்டாயப்படுத்தியது.

## மேற்கோள்கள்

பகுப்பு:பாக்கித்தான்
பகுப்பு:புரட்சி இயக்கங்கள்
பகுப்பு:தீவிரவாத அமைப்பு என குறிப்பிடப்பட்டவை
பகுப்பு:இசுலாமும் வன்முறையும்
டிரின்டேடும் மார்ட்டிம் வாசும்

**டிரின்டேடும் மார்ட்டிம் வாசும் ** (*Trindade and Martim Vaz*)அத்திலாந்திக்குப் பெருங்கடலின் தென்பகுதியில் அமைந்துள்ள ஓர் தீவுக்கூட்டம் ஆகும். இது தெற்கு பிரேசிலின் இசுபிரிட்டோ சான்டோ மாநிலத்தைச் சேர்ந்தது. இத்தீவுக்கூட்டத்தின் மொத்தப் பரப்பளவு  10.4&nbsp;கி.மீ.² (4.0&nbsp;ச&nbsp;மை) ஆகவும் மக்கள்தொகை  32 (பிரேசிலிய கடற்படையினர்) ஆகவும் உள்ளது. இந்தத் தீவுக்கூட்டத்தில் ஐந்து தீவுகளும் பல பாறைத்திட்டுகளும் உள்ளன. 10.1&nbsp;கி.மீ.² (3.9&nbsp;ச&nbsp;மை) பரப்பளவுள்ள டிரின்டேடு  மிகப்பெரிய தீவாகும். இதற்கு கிழக்கே 49&nbsp;கி.மீ. (30&nbsp;மைல்கள்) தொலைவில்  0.3&nbsp;கி.மீ.² (30 எக்டேர்கள்) பரப்பளவுள்ள சிறிய மார்ட்டிம் தீவு உள்ளது.

இந்த தீவுகள் எரிமலையிலிருந்து உருவானவை;மிகவும் கரடுமுரடான நிலப்பரப்பைக் கொண்டவை. தென் டிரின்டேடைத் தவிர பெரும்பாலும் வெற்றிடமாகக் காணப்படுகிறது. இந்தத் தீவுகளை 1502இல்  போர்த்துக்கேய தேடலாய்வாளர் எசுடேவாயோ ட காமா கண்டறிந்தார். 1890 முதல் 1896 வரை இதனை ஐக்கிய இராச்சியம் கைப்பற்றியிருந்தது; பின்னர் பிரேசிலுடன் ஏற்பட்ட உடன்பாடு காரணமாக திருப்பியளிக்கப்பட்டது. பிரித்தானியர்கள் கையகப்படுத்திய காலத்தில் இது "தெற்கு டிரினிடாடு" என அழைக்கப்பட்டு வந்தது.

## மேற்சான்றுகள்

பகுப்பு:பிரேசிலின் தீவுகள்
பகுப்பு:அத்திலாந்திக்குப் பெருங்கடல் தீவுகள்
பகுப்பு:எரிமலைத் தீவுகள்
ராதா ஜெயலட்சுமி

thumb|வலது|கர்நாடக இசை கலைஞர் ராதா ஜெயலட்சுமி
**ராதா ஜெயலட்சுமி** எனப் பிரபலமாக அழைக்கப்படும் **ராதா** மற்றும் **ஜெயலட்சுமி** (இறப்பு: மே 26, 2014) இரட்டையர் இந்திய கருநாடக இசைப் பாடகர்களும் திரைப்படப் பின்னணிப் பாடகிகளும், இசை ஆசிரியைகளும் ஆவர். இவ்விரட்டையர்களில் ஜெயலட்சுமியே பெரும்பாலும் பின்னணிக் குரல் கொடுப்பவர். ஆனாலும் திரையுலகில் இவர் ராதா ஜெயலட்சுமி என்றே அழைக்கப்பட்டார். ராதா இவரது உடன்பிறவா சகோதரி ஆவார். 1950களில் இருந்து இவர்கள் மேடைக் கச்சேரிகளில் இணைந்தே பாடுவார்கள்.

## வாழ்க்கைக் குறிப்பு
ராதா, ஜெயலட்சுமி ஆகியோர் ஜி. என். பாலசுப்பிரமணியத்தின் பள்ளியில் கருநாடக இசை பயின்றார்கள். 1940கள் முதல் ஜெயலட்சுமி தமிழ், மலையாளம், தெலுங்கு, கன்னட மொழிகளில் பின்னணிப் பாடல்களைப் பாடி வந்தார். 50களில் கே. வி. மகாதேவன், ஜி. ராமநாதன், சுந்தரம் பாலச்சந்தர், போன்ற பல பிரபலமான இசையமைப்பாளர்களின் பாடல்களுக்கு பின்னணிக் குரல் கொடுத்தார்.

குன்னக்குடி வைத்தியநாதனின் இசையில் தெய்வம் திரைப்படத்தில் "திருச்செந்தூரில் போர் புரிந்து" என்ற பாடலை ராதா பாடியிருந்தார். இதுவே இவர் பாடிய ஒரேயொரு திரையிசைப் பாடல் எனக் கருதப்படுகிறது.

இவர்களிடம் கருநாடக இசை பயின்றவர்களில் பிரியா சகோதரிகள் குறிப்பிடத்தக்கவர்கள்.

## விருதுகள்
* சங்கீத நாடக அகாதமி விருது, 1981. வழங்கியது: சங்கீத நாடக அகாதமி

## இறப்பு
ராதா ஜெயலட்சுமி இரட்டையர்களில் ஜெயலட்சுமி 2014 மே 26 இல் தனது 82வது அகவையில் சென்னையில் காலமானார்.

## மேற்கோள்கள்

## வெளி இணைப்புகள்
* Radha Jayalakshmi at last.fm
* Radha Jayalakshmi songs 

பகுப்பு:கருநாடக இசைப் பாடகர்கள்
பகுப்பு:சங்கீத நாடக அகாதமி விருது பெற்றவர்கள்
திரிசங்கு

**திரிசங்கு** (Trishanku),அயோத்தியைத் தலைநகராகக் கொண்ட சூரிய வம்சத்து மன்னர் திரியருனியின் மகன். இயற்பெயர் சத்தியவிரதன். தருமநெறிப்படி வாழாத சத்திய விரதன் மீது கோபம் கொண்ட மன்னர் திரியருனி வசிட்டரின் ஆலோசனைப்படி சத்தியவிரதனை நாடு கடத்தினார். அதனால் சத்தியவிரதன் காட்டில் வாழ்ந்து வந்தான்.

சில ஆண்டுகள் கழித்து மன்னர் திரியருனி வன வாழ்வு மேற்கொள்ளக் காட்டிற்குச் சென்ற நிலையில், நாட்டில் அநீதியும், பன்னிரண்டு ஆண்டுகள் பஞ்சமும் தலைவிரித்தாடியது. அப்போது விசுவாமித்திரர் குடும்பத்தை விட்டு, கடற்கரையில் கடுந்தவம் மேற்கொண்டிருந்தார். நாட்டில் வாழ்ந்து கொண்டிருந்த விசுவாமித்திரரின் மனைவி மக்கள் பட்டினியால் வாடிக்கொண்டிருந்ததை அறிந்த சத்தியவிரதன், அவர்களுக்கு உணவு அளித்து அடைக்கலம் கொடுத்தான்.

ஒரு நாள் சத்தியவிரதன் தன்னை நாடு கடத்த காரணமாக இருந்த வசிட்டரின் பசுவைக் கவர்ந்து கொன்று, அதன் இறைச்சியை விசுவாமித்திரரின் மனைவி மக்களுக்கும் கொடுத்துத் தானும் உண்டான். இதனால் கோபம் கொண்ட வசிட்டர், தகப்பனின் கோபம், பசுவைக் கொன்றது மற்றும் பசு இறைச்சியை உண்டது என்ற மூன்று பாவங்களுக்காகத் **திரிசங்கு** (மூன்று பாவங்களைச் செய்தவன்) என்ற பெயருடன் சண்டாளனாக விளங்குவாய் எனச் சத்தியவிரதனுக்கு சாபமிட்டார்.

தவ வாழ்வு முடித்துத் திரும்பி வந்த விசுவாமித்திரர், பஞ்சகாலத்தில் தன் மனைவி மக்களை ஆதரித்த சத்தியவிரதனுக்கு அவன் விருப்பப்படியே, மானிட உடலுடனேயே சொர்க்கம் செல்ல அருளினார். ஆனால் மனித உடலுடன் சொர்க்கத்திற்கு வரும் திரிசங்குவை இந்திரன் தடுத்து நிறுத்தியதால், விசுவாமித்திரர்,  பூமிக்கும் சொர்க்கத்திற்கும் நடுவில் திரிசங்குவிற்குத் தனி சொர்க்கம் அமைத்துக் கொடுத்தருளினார்.
இதனால்தான் இரண்டும் கெட்டான் மனநிலையில் இருப்பவர்களைத் *திரிசங்கு நிலையினர்* என்று அழைக்கும் வழக்கம் உள்ளது.

திரிசங்குவின் கதை, இராமாயணம், பாலகாண்டத்தில் இராமருக்கு விசுவாமித்திரர் கூறுவதாக அமைந்துள்ளது.

## மேற்கோள்கள்


பகுப்பு:இந்து தொன்மவியல் மாந்தர்
பகுப்பு:இராமாயணக் கதைமாந்தர்கள்
ஜன்னா

**ஜன்னா** (ஆங்கிலம்:*Janna*, கன்னடம் : ಮಹಾಕವಿ    ಜನ್ನ) புகழ் பெற்ற கன்னடப் புலவர்களுள் ஒருவர். இவர் பதின்மூன்றாம் நூற்றாண்டில் வாழ்ந்தவர். ஹோய்சள அரசன் இரண்டாம் வீர பள்ளாளானின் அரசவையில் இருந்தவர். அமைச்சராகப் பணியாற்றிய காலத்தில் பல கோயில்களைக் கட்டியவர். கவிச்சக்கரவர்த்தி என்ற பட்டத்தைப் பெற்றவர். ’யசோதரா சரித்ரே’, ’அனந்தநாத புராணம்’ ஆகியவை இவரின் ஆக்கங்களுள் குறிப்பிடத்தக்கன. ஜைன மதம் தொடர்பான கருத்துகளைத் தம் பாடல்களில் வெளிப்படுத்தியவர். அனுபவ முகுரா என்ற காதல் நூலையும் இயற்றியவர். கேசிராஜா என்ற இலக்கண அறிஞரும், மல்லிகார்ஜுனா என்ற எழுத்தாளரும் இவரின் உறவினர்கள் ஆவர்.

## சான்றுகள்

பகுப்பு:கன்னடக் கவிஞர்கள்
பகுப்பு:கர்நாடக வரலாறு
தி பார்க், சென்னை

**தி பார்க், சென்னை** (*The Park Chennai*) சென்னையில் அண்ணா மேம்பால சந்திப்பிற்கு அருகிலுள்ள ஐந்து நட்சத்திர விடுதியுடன் கூடிய உணவகம் ஆகும். மே 15, 2002 ல் திறக்கப்பட்ட இந்த விடுதி  ஏபிஜே சுரேந்திர குழுவிற்கு சொந்தமானது. இந்த விடுதிக்கான முதலீடு 1000 மில்லியன் ரூபாய் ஆகும்.

## வரலாறு
1940 முதல் செயல்பட்டுவந்த ஜெமினி ஸ்டூடியோஸ் இருந்த இடத்தில் பார்க் ஹோட்டல் கட்டப்பட்டுள்ளது. தமிழ் திரைப்படங்களை உருவாக்கி வந்த 1940 இல் தீக்கிரையாகி ஏலத்திற்கு வந்த மோஷன் பிக்சர்ஸ் ஸ்டுடியோவை எஸ்.எஸ்.வாசன் ஏலத்தில் வாங்கி மறுகட்டுமானம் செய்து ஜெமினி ஸ்டூடியோசை நிறுவினார். அவ்வளாகத்தின் ஒருபுறத்தில் 1990ல் கட்டப்பட்ட இரு கட்டிங்களில் ஒன்றை, கொல்கத்தாவினை மையமாக கொண்டு செயல்பட்ட பார்க் ஹோட்டல்களின் குழுமம் 21-ம் நூற்றாண்டின் தொடக்கத்தில் வாங்கி  ஐந்து நட்சத்திர விடுதியாக உருவாக்கியது. இவ்விடுதி மே 15, 2002-ல் திறக்கப்பட்டது. அதே ஆண்டில்  மற்றொரு கட்டிடம் இந்தியன் வங்கியால் 930 மில்லியன் ரூபாய்க்கு ஏலம் விடப்போவதாக முடிவெடுக்கப்பட்டது.

2010-ஆம் ஆண்டு, மாநகராட்சிக்குச் சொந்தமான இடத்தில் ஹோட்டலின் சுற்றுச்சுவர் மற்றும் நீரூற்றுக்களைக் கட்டியதற்காக சென்னை மாநகராச்சியுடன் சட்ட ரீதியான பல பிரச்சினைகளை சந்திக்க நேர்ந்தது.

## உணவகமும் அறைகளும்
போட்டிக் உணவகத்தின் கலைச் சாயலுடன் கட்டப்பட்டுள்ள இந்த விடுதியில் மொத்தம் எட்டு அடுக்குமாடிக்கட்டிடங்களில் 214 அறைகள் உள்ளன. இதில் 127 உயர்வசதியுடைய அறைகள் 31 மதிப்பு கூட்டப்பட்ட அறைகள், 41 குடியிருப்பு அறைகள், 6 சிறிய அறைகள், 5 உயர்ரக அறைகள், 3 முதன்மைத் தன்மையுடைய அறைகள் மற்றும் 1 குடியரசுத்தலைவர் அறையும் அடங்கும். உணவு வசதிகள் கொண்ட தாய் உணவு விடுதி “லோட்டஸ்” என்ற பெயருடன் இயங்கி வருகிறது. இத்துடன் 601 மதுபான அருந்தகம், பாஸ்டா-சாக்கோ மதுபான அருந்தகம் மற்றும் அக்வா உணவகமும் இவ்விடுதியின் எட்டாவது மாடியில் உள்ளன. நகரத்திலுள்ள தோல் தொழிற்சாலைகளை கௌரவப்படுத்தும் வகையில் அங்குள்ள ஒரு மதுபான அருந்தகத்திற்கு லெதர் பார் எனப்பெயரிட்டுள்ளனர். இவ்விடுதியில் வணிகவளாகமும் உள்ளது.

ஹோட்டலில் சிறிய அளவில் பொதுக்கூட்டங்கள் நடைபெறுவதற்கென மூன்று பொதுக்கூட்ட மண்டபங்கள் உள்ளன. அவை, சான்சரா, சந்திரா மற்றும் சூரியா. இவை ஒவ்வொன்றிலும் ஒரே நேரத்தில் 500 பேர் கூடலாம்.

## விருதுகள்
2006 ஆம் ஆண்டு, இதன் உணவக உணவு விலைப் பட்டியலின் மூலம் இந்தியாவின் முதல் பத்து விலையுயர்ந்த உணவகங்களில் ஒன்றாக தேர்வு செய்யப்பட்டது.
## குறிப்புகள்:


பகுப்பு:சென்னைக் கட்டிடங்கள்
பகுப்பு:இந்திய உணவு விடுதிகள்
பகுப்பு:சென்னை தங்குவிடுதிகள்
குறிப்பெயர் (மேலாண்மை)

**குறிப்பெயர்** (ஆங்கிலம்:Code name)அல்லது **மறைப்பெயர்** (ஆங்கிலம்:cryptonym) முறை என்பது ஒரு சொல் அல்லது பெயராகும். அந்த குறிப்பிட்ட சொல் அல்லது பெயரானது, பல நேரங்களில்,  முறைமுகமாக வேறொரு பெயரையோ, சொல்லையோ, ஒரு நபரையோ அல்லது திட்டப்பணியையோக் குறிக்கிறது. இக்குறிபெயரானது, அதிக அளவில் முதலில் இராணுவத்தில் இரகசியம் காக்க வேண்டியும், ஒற்றாடலுக்கும் பின்பற்றப் படுகிறது. நாளடைவில் வணிக நிறுவனங்களும், தங்களது திட்டப்பணிகளின் போட்டி நோக்கத்திற்காகவும், இரகசியம் காக்க வேண்டியும், சந்தைப்பெயரை முடிவு செய்யாத வணிகச் சூழ்நிலைகளிலும் பின்பற்றத் தொடங்கினர்.

## இராணுக் குறிப்பெயர்கள்

*முதலாம் உலகப்போரில் நேசப்படைகளிடையே செய்திகளைப் பரிமாறிக் கொள்ள, 'போர் அலுவலகம்' தொடங்கப்பட்டு, இக்குறிப்பெயர்களால்  திறம்பட, போராணைகள் திறம்ப  மேலாண்மைச் செய்யப்பட்ட.
::எடுத்துக்காட்டு: ஸ்டாலின் என்றால் 'இரும்பு மனிதன்' என்று பொருளாகும். அதற்குரிய குறிப்பெயராக 'கிலிப்டிக்'("GLYPTIC") குறிக்கப்பட்டது. அக்குறிப்பெயருக்கு,'கற்களைக் குடைந்து ஏற்படுத்தியத் தோற்றம்' என்று பொருள் கூறப்பட்டது.
*இரண்டாம் உலகப்போரில்: குறிப்பெயர்கள் திறம்பட வளர்க்கப்பட்டு, தனித்தனிப் போர்படைப் பிரிவுகளில், ஒன்றுடன் ஒன்று கலவாமல், தனித்தனியே கையாளப்பட்டன. 
**'வானவில் குறிப்பெயர்கள்'-இம்முறை பெரும்பாலும் கைவிடப்பட்டாலும், இன்றும் வான்படைக் கருவிகளில்  பயன்படுத்தப்படுகிறது. இப்பெயரில் முன்புறச் சொல் நிறத்தைக் கொண்டும், பின்புறப்பெயர் இலக்குப்பெயராகவும் அமைந்திருக்கும்.
:::(எ. கா.)'பிளாக் ஏரோ' (BLACK ARROW), 'ப்ளூ வைக்சென்'  (Blue Vixen) என்ற பெயரை உடைய விமானத்தில் பொருத்தப்பட்டிருக்கும், 145 கி. கி. எடையுள்ள  கதிரலைக் கும்பா.

## வணிகக் குறிப்பெயர்கள்
*மைக்ரோ சாஃப்டு  நிறுவனமும் தனது  வின்டோசு இயக்குதளங்களுக்கு, நகரங்களின் பெயர்களைத் திட்டப்பெயர்களாகப் பேணியது.
:(எ. கா.) சிகாகோ (வின்டோசு 95), மெம்பிசு (வின்டோசு 98), வைசுட்டலர் (வின்டோசு எக்சுபி), வியன்னா (Blackcomb=வின்டோசு 7)
*மொசில்லா அமைப்பும் குறிப்பிட்ட காலத்திற்கு, தேசியப் பூங்காக்களின் பெயர்களை வைத்தது.
:(எ. கா.) பயர் பாக்சு  பதிப்புகள் :2.0 (Bon Echo); 3.0: (Gran Paradiso);  3.5: (Shiretoko); 3.6: (Namoroka); 4.0: (Tumucumaque)

## மேற்கோள்கள்

## இவற்றையும் பார்க்கவும்
*குறிப்பெயர் (ஆங்கிலம்)

பகுப்பு:மேலாண்மை
பகுப்பு:வணிகம்
பகுப்பு:படைத்துறை அமைப்புகள்‎
அளுத்கமை

**அளுத்கமை** (*Aluthgama*, , அளுத்கம) என்பது இலங்கையின்  மேற்கு மாகாணத்தில் களுத்துறை மாவட்டத்தில் அமைந்துள்ள ஒரு கரையோர நகரம் ஆகும். தலைநகர் கொழும்பில் இருந்து இந்நகரம் 95 கி.மீ. தூரத்தில் கொழும்பு-காலி வீதியில் அமைந்துள்ளது. இலங்கையின் சுற்றுலாத் துறைக்கு இந்நகரம் பேர் போனது.

## போக்குவரத்து
கொழும்பில் இருந்து மாத்தறை நோக்கி செல்லும் தொடருந்துகள் அளுத்கமை தொடருந்து நிலையம் ஊடாக செல்லுகின்றன.

## இங்குள்ள கல்வி நிலையங்கள்
*அளுத்கமை சாகிரா கல்லூரி
*அளுத்கமை ஆசிரியப் பயிற்சிக் கல்லூரி
*அளுத்கம்வீதி முஸ்லிம் மகளிர் கல்லூரி

## மேற்கோள்கள்

பகுப்பு:களுத்துறை மாவட்டத்தில் உள்ள ஊர்களும் நகரங்களும்
நாடழகானந்தல்

**நாடழகானந்தல்** (*Nadalaganandal*) என்னும் ஊர் தமிழ் நாடு மாநிலத்தில் உள்ள திருவண்ணாமலை மாவட்டத்தில் கீழ்ப்பெண்ணாத்தூர் வட்டத்தில் உள்ளது. இது திருவண்ணாமலையில் இருந்து 19 கி.மீ. தொலைவில் அமைந்துள்ளது. மாநில தலைநகர் சென்னையில் இருந்து 167 கி.மீ தொலைவில் உள்ளது. 

திருவண்ணாமலை, போளூர், விழுப்புரம் ஆகியவை நாடழகானந்தலுக்கு  அருகிலுள்ள நகரங்கள் ஆகும். 

இதற்கு நெருங்கிய ரயில் நிலையம் காட்பாடி ரயில் நிலையம் ஆகும். இது 10 கி. மீ தொலைவில் உள்ளது.

## மேற்கோள்கள்

பகுப்பு:திருவண்ணாமலை மாவட்டத்திலுள்ள கிராமங்கள்
ஆர். ராமசந்திரன்

**ஆர். ராமச்சந்திரன்** மலையாளக் கவிஞர்களுள் ஒருவர். இவர் எழுதிய கதைக்கு கேரள அரசின் சாகித்திய அகாதமி விருது கிடைத்தது.

## வாழ்க்கைக் குறிப்பு
1923-ல் திருச்சூர் மாவட்டத்தில் தாமரைத்திருத்தியில், ஆர். ராமகிருஷ்ண அய்யர், அன்னபூர்ணேஸ்வரி அம்மாள் ஆகியோருக்கு மகனாகப் பிறந்தார். . உள்ளூர் பள்ளிகளில் படித்து, எறணாகுளம் மகாராஜா கல்லூரியில் மேற்படிப்பை முடித்தார். மலையாளம், ஆஙிலம், சமசுகிருதம் உள்ளிட்ட மொழிகளை நன்கு கற்றவர். மலபார் கிறித்தவக் கல்லூரியில் மலையாளப் பேராசிரியராகப் பணியாற்றினார்.. 2005 ஆகஸ்டில் 3 ஆம் நாளில் இறந்தார். . ஏ. கே. விசாலாட்சி என்ற மனைவியும், வசந்தா, முரளி, சுரேஷ், மோகன் என்ற மக்களும் உள்ளனர்.

## கவிதைகள்
*முரளி
*சந்தியா நிகுஞ்சங்ஙள்
*சியாம சுந்தரி
*பின்னெ
*எந்தினீ யாத்ரகள்
*ஆர். ராமசந்திரனின் கவிதைகள்
*ராமசந்திரனின் கவிதைகள்

## விருதுகள்
*கேரள அரசின் சாகித்திய அகாதமி விருது - 2003   
*சாகித்திய அகாதமி விருது - 2000 

## மேற்கோள்கள்


பகுப்பு:1923 பிறப்புகள்
பகுப்பு:2005 இறப்புகள்
பகுப்பு:மலையாளக் கவிஞர்கள்
பகுப்பு:கேரள சாகித்ய அகாடமி விருது பெற்றவர்கள்
சமநிலை (சதுரங்கம்)

சதுரங்கத்தில், சமநிலை என்பது விளையாட்டின் முடிவை அறிய முடியாத ஒரு நிலையாகும். அதாவது வெற்றி தோல்வி அற்ற நிலை. வழமையாக ஒரு சதுரங்கப்போட்டியில் சமநிலை பெற்று இருவரும் அரைவாசிப் புள்ளிகளைப் பெறுவது பெறுமதியானது. ஏனென்றால் ஒரு போட்டியில் வெற்றி பெறுபவருக்கு ஒரு புள்ளி வழங்கப்பட்ட போதும் தோற்பவருக்கு எந்தப்புள்ளிகளும் வழங்கப்படுவதில்லை. 

அதிகமான போட்டிகளிலும் சந்தர்பங்களிலும் சமநிலை என்பது இரு தரப்பினராலும் வெற்றி பெற முடியாத நிலை ஏற்படும்போதே ஏற்படுகிறது. சதுரங்கத்தில் சதுரங்க விதிமுறைகள் ஊடாக சமநிலைகள் வரையறுக்கப்பட்டுள்ளன. சாத்தியமான நகர்வற்ற நிலை (விளையாடுபவருக்கு நகர்த்த வாய்ப்புக் கிடைத்தபோதும் எந்தக் காய்களையும் நகர்த்த முடியாமல் இருத்தலும் இராசாவுக்கு முற்றுகை இல்லாமல் இருத்தல்), தொடர் மூன்று நகர்த்தல்கள் (ஒரே நகர்த்தல்கள் இரு வீரர்களாலும் மூன்று முறை தொடர்ந்து செய்யப்படல்), மற்றும் ஐம்பது நகர்த்தல்கள் விதி (இரு வீரர்களாலும் எந்தக் [காலாள் (சதுரங்கம்)|காலட்களும்]] நகர்த்தப்படாமல் மற்றும் எந்தக் காய்களும் வெட்டுப்படாமலும் ஐம்பது நகர்த்தல்கள் நகர்த்தப்படல்). இரு வீரர்களிடமும் இறுதி முற்றுகைக்கு இட்டுச்செல்லக்கூடிய காய்கள் இல்லாவிடினும் அல்லது அதற்குச் சாத்தியமான நகர்த்தல்கள் இல்லாவிடினும் கூட சமநிலையில் ஆட்டம் முடிவடையும்.  

## உதாரணங்கள்

## மேற்கோள்கள்

பகுப்பு:சதுரங்க சொல்லாட்சி
பகுப்பு:சதுரங்க விதிகள்
2014 - 2019 இந்திய அரசின் பொருளாதாரக் கொள்கை

இந்தியாவில் மே 26, 2014 முதல் நரேந்திர மோதி தலைமையிலான அரசு செயல்படத் தொடங்கியது. இந்த அரசின் பொருளாதாரக் கொள்கையும் அது குறித்த செயற்பாடுகளும் இக்கட்டுரையில் பதிவுசெய்யப்படுகின்றன.

## 500, 1000 இந்திய ரூபாய்த் தாள்களின் பண மதிப்பு நீக்கம்

நவம்பர் 8, 2016 அன்று நள்ளிரவு முதல் 500, 1000 தாள்கள் கறுப்புப் பணம் மற்றும் ஊழலை ஒழிக்கும் பொருட்டு இந்திய ரிசர்வ் வங்கியால் செல்லாதது ஆக்கப்பட்டதாக அறிவிக்கப்பட்டது.

## பணவீக்கம்
* நாட்டின் பணவீக்கம் சூன் 17, 2014 அன்றின்படி 6.01 சதவிகிதமாக இருந்தது. முந்தைய 5 மாதங்களில் இது அதிகமாகும். காய்கறிகள், பழங்கள், தானியங்கள் ஆகியவற்றின் விலை உயர்வே பணவீக்கம் அதிகரிக்கக் காரணம் எனத் தெரிவிக்கப்பட்டது. இந்த பணவீக்கத்தைக் குறைக்கும் நடவடிக்கையாக வெங்காயம் மற்றும் உருளைக்கிழங்கு ஏற்றுமதியைக் கட்டுபடுத்த நடவடிக்கைகள் மேற்கொள்ளப்படுமென அரசு அறிவித்தது. மேலும் பதுக்கல்காரர்களை கண்காணிக்குமாறு மாநிலங்கள் கேட்டுக்கொள்ளப்பட்டன.

## வெளிநாட்டு முதலீடு
வெளிநாட்டு முதலீடுகளை ஊக்குவிக்கும்பொருட்டு சட்டங்கள் எளிமைப்படுத்தப்படுமென சட்ட அமைச்சர் ரவி சங்கர் பிரசாத் தெரிவித்தார்.

## சர்க்கரை விலையுயர்வு (சூன் 23, 2014)
வெளிச்சந்தையில் சர்க்கரையின் விலை ஒரு கிலோவுக்கு 10 உரூபாய் உயர்ந்தது. சர்க்கரை இறக்குமதி வரி 15%இலிருந்து 40% உயர்த்தப்பட்டதே இதற்குக் காரணம்.

## வறட்சியை எதிர்கொள்ளல்
* 2014ஆம் ஆண்டில் வரவாய்ப்புள்ள வறட்சியை எதிர்கொள்ளத் தேவையான உத்திகளை வகுக்குமாறு மாநிலங்களை அரசு அறிவுறுத்தியது. வருநிகழ்வுத் திட்டத்தினை (contingency plan) தயாரித்துள்ளதாக அரசு அறிவித்தது.

## ஒன்றிய வரவு செலவுத் திட்டம்
### 2014

சூலை 10 அன்று வரவு செலவுத் திட்ட அறிக்கை தாக்கல் செய்யப்பட்டது.

### 2015

### 2016

### 2017

## மேற்கோள்கள்

## வெளியிணைப்புகள்

பகுப்பு:பதினாறாவது மக்களவை
நாராயணீயம்

**நாராயணீயம்** என்பது ஒரு ஆன்மீக நூல். இதை மேல்பத்தூர் நாராயண பட்டத்திரி எழுதினார். பாகவதத்திலுள்ள 18,000 பாடல்களைச் சுருக்கி 1036 பாடல்களாக எழுதினார். சமசுகிருதத்தில் எழுதப்பட்ட இந்த நூலிற்கு நாராயணீயம் எனவும் பெயரிட்டார். இது 1587-ல் எழுதப்பட்டது. இது அச்சு நூல் வடிவில் 1851 ஆம் ஆண்டில் உருவாக்கப்பட்டது. இரயிம்மன் தம்பி என்பவர் இதை வெளியிட்டார்.

இந் நூலை ஸ்ரீமந்நாராயணீயம் என்ற பெயரில் தமிழில் மொழிபெயர்த்துள்ளனர். தெலுங்கிலும் மொழிபெயர்க்கப்பட்டுள்ளது. இதைக் குருவாயூர் கோயிலிலும் இந்துக்களின் மடங்களிலும் படிக்கின்றனர். 

## குறிப்புகள்

பகுப்பு:சமசுகிருத நூல்கள்
தலவிருட்சம்

thumbnail|மயிலம்பாவெளி மீனாட்சி அம்மன் ஆலய தலவிருட்சம்
**தலவிருட்சம்** அல்லது **தலமரம்** (*Sthala Vriksha*) என்பது இந்து கோயில்களில் காணப்படும் புனித மரமாகும். இது இந்து கோயில்கில் இருக்க வேண்டிய நான்கு வகைச் சிறப்புகளில்  ஒன்றாகும். ஏனைய சிறப்புகளாவன மூர்த்தி, தலம், தீர்த்தம் என்பனவாகும். ஒவ்வொரு பழமையான கோயிலும் தனக்கே உரிய தலவிருட்சச் சிறப்பைக் கொண்டிருக்கும். தல மரங்களானவை திராவிடக் கட்டடக்கலையில் அமைந்த இந்து கோயில்களின் முக்கிய அம்சமாக அமைகின்றன.

## ஆலயங்களும் தலவிருட்சங்களும்
# திருக்கோணேச்சரம் - கல்லால மரம்
# புங்குடுதீவு கண்ணகை அம்மன் கோவில் - பூவரசு மரம்

## மேற்கோள்கள்

## வெளி இணைப்புகள்
*ஒவ்வொரு கோயிலிலும் தலவிருட்சம் இருப்பதன் நோக்கம் என்ன? 
*தலவிருட்சம் என்ற பெயரில் கோயில்களில் உள்ள மரங்களைப் பற்றி விளக்கம், தினமலர்

பகுப்பு:குறுங்கட்டுரைகள்
பகுப்பு:இந்துக் கோயிலில் காணும் பொருட்கள்
பகுப்பு:இந்து சமய புனித மரங்கள்
நயந்தரா சாகல்

**நயந்தரா சாகல்** (பிறப்பு:மே 10, 1927) ஒரு பெண் எழுத்தாளர் ஆவார். அரசியல், வரலாறு போன்ற துறைகளில் ஆங்கிலத்தில் நூல்கள் எழுதியுள்ளார். புதினங்கள் சிலவும் எழுதியிருக்கிறார். இலக்கியத்துக்கான சாகித்திய அகாதமி விருது (ஆங்கிலம்) 1986 ஆம் ஆண்டில் *[[Rich Like Us]]* (1985) என்ற இவரது ஆங்கிலப் புதினத்திற்கு வழங்கப்பட்டது
. இவர் காலஞ்சென்ற இந்தியப் பிரதமர் சவகர்லால் நேருவின் தங்கை விசயலக்குமி பண்டிட்டின் மகள் ஆவார். நயந்தரா சாகல் தாம் எழுதிய கதைகளில் இந்தியப் பெண்களின் அறியாமையையும் அடிமைத்தனத்தையும் சித்திரித்துக் காட்டியுள்ளார். 1970-80 களில் இந்தியன் எக்சுபிரசு போன்ற இதழ்களில் அரசியல் மற்றும் நாட்டு நடப்புகளைப் பற்றி எழுதி வந்தார்.

நேரு, இந்திரா காந்தி ஆகியோரின் நெருங்கிய உறவினராக இருந்தபோதும் நயந்தரா சாகல் தமக்கென சில கொள்கைகளையும் கருத்துகளையும் கொண்டிருந்தார். அவற்றை வெளிப்படையாக எழுதினார் என்பது குறிப்பிடத் தக்கது. ஒன்பது புதினங்களும் எட்டு பிற நூல்களும் எழுதியுள்ளார். பல ஆண்டுகளாக டேராடூனில் வாழ்ந்து வருகிறார்.

## பிறப்பும் படிப்பும்

நயந்தாரா சாகலின் தந்தை ரஞ்சித் சீதாராம் பண்டிட் ஒரு வழக்கறிஞராகப் பணிபுரிந்து வந்தார்.இந்திய விடுதலைப் போராட்டத்துக்கு ஆதரவாக இருந்த காரணத்துக்காக அன்றைய ஆங்கில அரசு அவரை சிறையில் தள்ளியது. அச்சிறையிலேயே  ரஞ்சித் சீதாராம் பண்டிட் இறந்து போனார். நயந்தரா லாந்தர் என்னும் மலைப் பகுதியில் உள்ள உட்ஸ்டாக் என்னும் பள்ளியிலும் பின்னர் வெச்லீ என்னும் கல்லூரியிலும் பயின்று தேர்ச்சிப்  பெற்றார்.

## மதவாத எதிர்ப்பு

நாட்டில் மத தீவிரவாதிகளால் கோவிந்த் பன்சாரே, நரேந்திர தபோல்கர் ம. ம. கலபுர்கி  போன்ற எழுத்தாளர்கள் கொல்லப்பட்டதை எதிர்த்தும், தத்ரி கொலை நிகழ்ச்சியைக் கண்டித்தும், நாட்டில் விமர்சனங்களைச் சகித்துக் கொள்ளும் தன்மை குறைந்து வருவதாக வருந்தியும்  தமக்கு அளிக்கப்பட்ட சாகித்ய அகாதமி விருதினை நயன்தாரா சாகல் 2015 அக்டோபர் ஆறாம் பக்கல் அன்று திருப்பிக் கொடுத்தார்.

## பதவிகள்
* சாகித்திய அகாதமி போர்டில் (ஆங்கிலம்) அறிவுரையாளராகப் பணி புரிந்தார். (1972-75)
* வானொலி, தொலைக்காட்சி. ஆகியவற்றுக்குத்  தன்னாட்சி  கிடைக்க அமைக்கப்பட்ட வர்க்கீசு குழுவில் உறுப்பினராக இடம் பெற்றார். (1978)
* ஐ.நா. பொதுக் குழுவுக்கு அனுப்பப்பட்ட இந்தியத் தூதுக் குழுவில் பணியாற்றினார்.
* மனித உரிமைகள் அமைப்பிலும் உதவித் தலைவராக இருந்துள்ளார்.
* அமெரிக்கன் கலை அறிவியல் அகாதமியில் உறுப்பினராக இருந்தார்.
* வாசிங்டன் உட்ரோ வில்சன் நடுவத்தில் மேதகு உறுப்பினர் (1981-82).

## பரிசுகள்

* புதினங்களுக்காக சின்கிளேர் பரிசு (1985)
* சாகித்திய அகாதமிப் பரிசு  (1986)
* காமன்வெல்த்து எழுத்தாளர்கள் விருது (1987) 
* லீட்சு பல்கலைக் கழகத்தில் மதிப்பு மிகு முனைவர் பட்டம் வழங்கப்பட்டது.

## உசாத்துணை

*http://www.loc.gov/acq/ovop/delhi/salrp/nayantarasahgal.html
*http://www.thehindu.com/features/metroplus/spiralling-inwards/article6287549.ece
* http://www.thehindu.com/news/national/nayantara-sahgal-to-return-her-sahitya-akademi-award/article7730676.ece

பகுப்பு:இந்திய ஆங்கில எழுத்தாளர்கள்
பகுப்பு:சாகித்திய அகாதமி விருது பெற்றோர்
பகுப்பு:1927 பிறப்புகள்
பகுப்பு:பெண் எழுத்தாளர்கள்
பகுப்பு:வாழும் மக்கள்
பகுப்பு:நேரு-காந்தி குடும்பம்
அச்சுதாபுரம்

**அச்சுதாபுரம்** கிராமம், தமிழ்நாட்டில், புதுக்கோட்டை மாவட்டம், கந்தர்வக்கோட்டை  வட்டம், முதுகுளம்  ஊராட்சியின் கீழ் அமைந்துள்ளது..

இங்கே  முந்திரி பிரதானமாகவும் கரும்பு, வாழை மற்றும் சோளம்  விளைவிக்கப்படுகின்றன. அடிப்படை வசதியான பேருந்து, கோவில், மருத்துவமனை போன்ற எந்த வசதியும் இல்லாத கிராமமாகத் திகழ்கிறது. இக்கிராமத்தில்  ஒரு  தொடக்க  பள்ளியும்  அமைந்துள்ளது .இங்கே கள்ளர், மற்றும் முத்தரையர் என்ற இரு பிரிவினர் வாழ்கின்றனர்.இந்தக் கிராமம் கிங்ஸ் பொறியியல் கல்லூரி அருகே அமைந்துள்ளது.

## பெயர்க்காரணம்
புதுக்கோட்டையை  ஆண்ட மன்னர் இந்த மாவட்டத்தின் எல்லை முடியும் இடமாக அறிவித்து இந்த  கிராமத்தில் அச்சாக ஒன்றை அடித்தாராம். அதனால் இந்த கிராமத்திற்கு "அச்சுதாபுரம்" என்று கூறப்படுகிறது..

## ஆதாரம்


பகுப்பு:புதுக்கோட்டை மாவட்டத்திலுள்ள கிராமங்கள்
வடக்கு மற்றும் மத்திய அந்தமான் மாவட்டம்

**வடக்கு மற்றும் மத்திய அந்தமான் மாவட்டம்** என்பது இந்தியாவின் ஒன்றியப் பகுதியான அந்தமான் நிக்கோபார் தீவுகளின் மூன்று மாவட்டங்களில் ஒன்று. இதன் தலைநகரமாக மாயாபந்தர் நகரம் விளங்குகிறது. இதன் மொத்த பரப்பளவு 3251.85 சதுர கி.மீ.

## வரலாறு
இது முன்னர் இருந்த அந்தமான் மாவட்டத்தைப் பிரித்து உருவாக்கப்பட்டது. ஆகஸ்டு 18, 2006 அன்று இப்பிரிப்பு நிகழ்ந்தது.

## புவிப் பரப்பு
இது  பரப்பளவைக் கொண்டது.

## மக்கள்
2001 ஆம் ஆண்டின் கணக்கெடுப்பின்படி, 105, 539 மக்கள் இங்கு வசிக்கின்றனர்.. இங்குள்ள மக்களின் எண்ணிக்கையைக் கொண்டு கணக்கிட்டால், சதுர கி.மீட்டருக்கு 32 பேர் வாழ்கின்றனர். பால் விகிதத்தில் ஆயிரம் ஆண்களுக்கு 925 பெண்கள் உள்ளனர்.. இங்குள்ளோரின் கல்வியறிவு சதவீதம்  84.25% ஆகும்.
இங்குள்ளோரில் பெரும்பாலானோர் வங்காளிகள் ஆவர்.

## பொருளாதாரம்
இங்கு 6500 எக்டேர் பரப்பளவில் நெல் பயிரிடுகின்றனர். 3600 எக்டேர்களில் தென்னையும், 650 எக்டேரில் வாழையும் பயிரிடுகின்றனர்.

## பிரிவுகள்
இதில் திக்லிபுர், மாயாபந்தர், ரங்காத் உள்ளிட்ட வட்டங்கள் உள்ளன.

## இவற்றையும் காண்க
*‎தெற்கு அந்தமான் மாவட்டம்
*நிகோபார் மாவட்டம்

## சான்றுகள்

## இணைப்புகள்
*அரசு இணையத்தளம் 

பகுப்பு:அந்தமான் நிக்கோபார் தீவுகளின் மாவட்டங்கள்
ஜடபரதர்

**ஜடபரதர்**, (Jadabharata) ஒரு இந்து புராணக் கதாபாத்திரம். இவர் பரதன் என்ற பெயரில் நாடான்ற மன்னர். காட்டில் தவ வாழ்வு மேற்கொள்ள நாட்டைத் துறந்தார். தவ வாழ்க்கையில், காட்டில் தாயை இழந்த மான் குட்டியை எடுத்து வளர்த்தார். மான் குட்டி மேய்ச்சலுக்கு சென்று திரும்பும்வரை அதன் நினைவாகவே இருந்து தவவாழ்வினை மறந்தார். மரணத்தறுவாயிலும் பரதர் மான் குட்டியின் நினைவாகவே இறந்தார். இதனால் மறுபிறவியில் பரதர் மானாக பிறந்தார். 

தான் மானாக பிறந்த காரணத்தை உணர்ந்தார் பரதர், அதற்கடுத்த பிறவியில் பிறக்கும் போதே ஆத்ம ஞானியாகவே பிறந்து வளர்ந்தார். நீண்ட ஜடாமுடியுடன் என்றும் காட்சியளித்ததால் மக்கள் அவரை *ஜடபரதர்* என்றழைத்தனர். 

ஒரு நாள் சௌவீர நாட்டு மன்னனின் பல்லகைத் தூக்கும் நால்வரில் ஒருவராக ஜடபரதர் இருந்தார். பல்லக்கு நிலையின்றி தடுமாறி செல்வதற்கு காரணமானவர் ஜடபரதர் என்று எண்ணிய மன்னர், ஜடபரதரைப் பார்த்து “உடல் பருத்திருக்கும் உன்னால் இந்த பல்லக்கை தூக்க முடியவில்லையா? என வெகுண்டார்”. அதற்கு ஜடபரதர் “பல்லக்கை **நான்** சுமக்கவில்லை, இந்த உடல்தான் சுமக்கிறது. அதுபோல உங்கள் ஆத்மா சுமக்கப்படவில்லை; உடலே சுமக்கப்பட்டது ” என்றார். ஜடபரதரின் பதிலுரையை புரிந்து கொண்ட  மன்னன் சௌவீர மன்னர், ஜடபரதர் மிகப்பெரிய ஆத்ம ஞானி என்றுணர்ந்து, அவர் தாள் பணிந்து, தன் பிழை பொறுத்தருள வேண்டினார்.

## ஜடபரதரின் அருளரை
”ஆத்மாவுக்கு தேவன், மனிதன் என்ற வேறுபாடு கர்மங்களால் உண்டாகிறது. கர்ம சம்பந்தம் நீங்கியதும் வேற்றுமை நீங்கிட பிரம்மமாக இருப்பது ஜீவாத்மா ஒன்றே” மேலும் ’ஜீவாத்மாக்களுக்குள் ஒருவருகொருவர் உருவத்தில் வேற்றுமை கிடையாது’ என்று ஜடபரதர், சௌரவீர மன்னருக்கு ஆத்ம தத்துவத்தை அருளினார்.

## மேற்கோள்கள்


## வெளி இணைப்புகள்
*Jada Bharata story from the Vishnu Purana
*Jada Bharata story from the Bhagavatam
*Bharata story retold by Professor Krishnamurthy
*Retold by Swami Vivekananda

## இதனையும் காண்க
* ஆத்மா
* பிரம்மம்

பகுப்பு:இந்து தொன்மவியல் மாந்தர்
பகுப்பு:இந்து மெய்யியலாளர்கள்
பகுப்பு:முனிவர்கள்
தெற்கு அந்தமான் மாவட்டம்

**தெற்கு அந்தமான் மாவட்டம்** என்பது இந்தியாவின் ஒன்றியப் பகுதியான அந்தமான் நிக்கோபார் தீவுகளின் மூன்று மாவட்டங்களில் ஒன்று. போர்ட் பிளேர் நகரமே இதன் தலைநகரம். இது 2980 சதுர கி.மீ பரப்பளவைக் கொண்டது.

## வரலாறு
இது 2006 ஆம் ஆண்டில் ஆகஸ்டு 18 ஆம் நாள் உருவாக்கப்பட்டது. 

## மக்கள் தொகை
2011 ஆம் ஆண்டு கணக்கெடுப்பின்படி, 2,37,586 மக்கள் வாழ்கின்றனர். . மக்கள் அடர்த்தி கணக்கெடுப்பின்படி, சதுர கி.மீட்டருக்கு 80 பேர் வசிக்கின்றனர். ஆயிரம் ஆண்களுக்கு 874 பெண்கள் என்ற அளவில் பால் விகிதம் உள்ளது.  கல்வியறிவு விகிதம் 88.49% என்ற அளவில் உள்ளது.

ஓங்கே, ஜாரவா, செந்தினலர், கிரேட் அந்தமானியர் ஆகிய நான்கு பழங்குடியின மக்கள் வாழ்கின்றனர்.

## பிரிவுகள்
போர்ட் பிளேர், பெர்ரார்கஞ்சு, சின்ன அந்தமான் ஆகிய வட்டங்களைக் கொண்டுள்ளது.

## சான்றுகள்

## இவற்றையும் காண்க
*வடக்கு மற்றும் மத்திய அந்தமான் மாவட்டம்
*நிகோபார் மாவட்டம்

## வெளியிணைப்புகள்
*அரசு இணையத்தளம்

பகுப்பு:தெற்கு அந்தமான் மாவட்டம்
பகுப்பு:அந்தமான் நிக்கோபார் தீவுகளின் மாவட்டங்கள்
மகாபலி சக்கரவர்த்தி

**மகாபலி சக்கரவர்த்தி** இந்து புராணங்களில் குறிப்பிடப்படும் ஓரு அரக்க அரசன். இவர் மாவலி என்றும் அறியப்படுகிறார். பிரகலாதனின் பேரனும், விரோசனனின் மகனும் ஆவான். அரக்க குலத்தில் பிறந்த பலிச்சக்கரவர்த்தியின் கதை வாமண புராணத்தில் அமைந்துள்ளது. மாவலி என்று இவன் பெயரைக் குறிப்பிட்டு இவன் வரலாற்றைத் தமிழ்நெறியில் கூறுகிறான்.

மகாபலி அசுர அரசர்களிலேயே மிகப்பெரிய, மிக அதிக வலிமை வாய்ந்த அரசர் ஆவார்.

மகாபலி தன்னிடம் பிச்சை கேட்டு வந்த, தேவர்களின் இனத்தைச் சேர்ந்த, வாமனர் என்ற ஓர் ஏழை பிராமணனுக்குத் தான் கொடுத்திருந்த ஒரு வாக்கிலிருந்து அவர் பின்வாங்க விரும்பாத காரணத்தால், அவர் தனது சாம்ராஜ்யம் முழுவதையும் இழந்தார்.

## ராஜசூய யாகம்
மகாபலியின் ஆட்சி அதன் உச்சத்தில் இருந்த போது இந்தியா நெடுகிலும் தனது ஆதிக்கத்தை நிலைநாட்டுவதற்காக, அப்பேரரசர் 
ஒரு ராஜசூய யாகத்தை நடத்தினார். இந்தியாவின் அனைத்து பழங்குடி இனங்களையும் சாம்ராஜ்யங்களையும் அரசர்கள், குழுத்தலைவர்கள், ராசாக்கள், மகாராசாக்கள், ஆகியோர், அரசர்களுக்கெல்லாம் பேரரசரான மகாபலிக்கு சிறப்பு மரியாதை செலுத்துவதற்காக, முசிறியில் குழுமினர். சடங்கின் ஒரு பகுதியாக, தன்னிடம் யார் எதை கேட்டாலும் அவருக்கு அதை கொடுப்பதாகப் பேரரசர் மகாபலி அறிவித்தார்.

அந்த சமயத்தில்தான், அசுரத் தலைநகரத்தில் ஒரு பிராமணக் கல்வி மையத்தை நிர்மாணிப்பதற்காக தனக்கு மூன்றடி நிலம் வேண்டும் என்று கேட்டு, ஓர் ஏழை பிராமணனாக மாறுவேடம் அணிந்து வாமான விஷ்ணு அங்கு வந்தான். தான் கொடுத்த வாக்கிலிருந்து பின்வாங்க விரும்பாத மகாபலி, அசுரத்தலைநகரில் தேவ பிராமணர்கள் தங்களது மதத்தை போதிப்பதற்கு அனுமதி கொடுத்தார்.

விரைவில் இச்சிறிய மையம் ஒரு மாபெரும் சமயப்பரப்பு நிலையமாக வளர்ந்தது. அது சூழ்ச்சிக்கும் ராஜ சதிக்குமான ஒரு செழிப்பான இடமாக விளங்கியது. இறுதியில் தங்களை எது தாக்கியிருந்தது என அசுர குல அறிவாளிகள் தெரிந்துகொள்வதற்கு முன்பாக, தேவ பிராமணர்கள் கடைசி அசுர சாம்ராஜியத்தை ஆட்கொண்டிருந்தினர்

## மலையாள மண்ணில் மகாபலி
மகாபலி வாமனரிடம் தான் ஒவ்வொரு ஆண்டும் தன் நாட்டு (கேரளா) மக்களை காண வருவதற்கு அனுமதி தரவேண்டும் என்று வரம் கேட்டார், மகாவிஷ்ணுவும் அந்த வரத்தை மாவலிக்கு அளித்தார். இப்படி மகாபலி சக்கரவர்த்தி ஒவ்வொரு ஆண்டும் தன் நாட்டு மக்களை காண வரும் நாளே ஓணம் பண்டிகையாக கேரளா முழுவதும் மிக சிறப்பாகக் கொண்டாடப்படுகிறது. முக்கியமாக ஓணம் பண்டிகை மகாபலி வதம் நடந்த இடமான திருக்காட்கரை காட்கரையப்பன் கோயிலில் மிகவும் விமரிசையாக கொண்டாடப்படுகிறது.

## கருவி நூல்
* அசுரன்
* வாமன புராணம்

## வெளி இணைப்புகள்
http://temple.dinamalar.com/news_detail.php?id=11017 வாமன புராணம் பகுதி 1
http://temple.dinamalar.com/news_detail.php?id=11018 வாமன புராணம் பகுதி 2

## மேற்கோள்கள்

பகுப்பு:இந்து தொன்மவியல் மாந்தர்
பகுப்பு:பாகவத புராண மாந்தர்
பகுப்பு:அசுரர்
வேணியர் இடுக்குமானி

**வேணியர் இடுக்குமானி** (*Vernier scale* அல்லது *Vernier caliper*) என்பது சாதாரண மீற்றர் கோலைக் காட்டிலும் திருத்தமாக நீளத்தை அளப்பதற்காகப் பயன்படும் ஒரு கருவி ஆகும். இதை பொறியியலாளர்களும் இயந்திர உருவாக்குனர் மற்றும் திருத்துனர்களும் ஓரளவு துல்லியமான நீள அளவீட்டைப் பெறுவதற்காகப் பயன்படுத்துவர். வேணியர் இடுக்குமானியில் பிரதான அளவிடை மற்றும் வேணியர் அளவிடை ஆகிய இரு அளவிடைகள் காணப்படுகின்றன. மிகத் திருத்தமான அளவிடை தேவைப்படும் சந்தர்ப்பங்களிலேயே வேணியர் இடுக்குமானி பயன்படுத்தப்படுகின்றது.

## பாகங்கள்

## அளக்கும் முறை

### பூச்சிய வழு

வேணியர் இடுக்குமானியைக் கொண்டு வாசிப்பை எடுக்கும் முன் அக்கருவியில் பூச்சிய வழு உள்ளதா என அறிதல் அவசியமாகும். பூச்சிய வழுவற்ற கருவியில் இரு தாடைகளும் பொருந்தியிருக்கும் போது வேணியர் அளவிடை மற்றும் பிரதான அளவிடை ஆகியவற்றின் பூச்சியங்கள் பொருந்தியிருத்தல் அவசியமாகும். அவ்வாறு பொருந்தாவிடில், அக்கருவியில் பூச்சிய வழுவைக் கணித்த பின்னரே தேவையான வாசிப்பை எடுத்தல் வேண்டும். வேணியர் அளவிடையின் பூச்சியம் பிரதான அளவிடையின் பூச்சியத்தை விட்டு நகர்ந்து வாசிப்பைக் காட்டியிருந்தால் அது நேர்ப்பூச்சிய வழுவாகும். நேர்ப்பூச்சிய வழுவின் வாசிப்பைப் பின்னர் பெறப்படும் வாசிப்பிலிருந்து கழிக்க வேண்டும். வேணியர் பூச்சியம் வெளிநகர்ந்து பிரதான அளவிடையின் பூச்சியம் பின்னகர்த்தப்பட்டுக் காணப்பட்டால் அது மறைப்பூச்சிய வழுவாகும். மறைப்பூச்சிய வழுவைப் பின்னர் பெறப்படும் வாசிப்பிலிருந்து கழிக்க வேண்டும்.

### பயன்பாடு

அருகில் தரப்பட்டுள்ள உதாரணம் மூலம் வேணியர் இடுக்குமானியைப் பயன்படுத்தும் முறையை அறிந்து கொள்ளலாம். இங்கு ஒரு உருக்குப் பொருளின் வெளிவிட்டம் புறத்தாடைகளால் அளக்கப்படுகின்றது. இக்கருவியில் பூச்சிய வழு இல்லை. பொருளை தாடைகளிடையே வைத்த பின்னர் திருகாணியைப் பயன்படுத்தி வேணியர் அளவிடை அசைய முடியாமல் நிறுத்தப்படும். இதன் இழிவெண்ணிக்கை இங்கு 1/20=0.05&nbsp;mm எனக் குறிப்பிடப்பட்டுள்ளது. இங்கு வேணியர் பூச்சியத்துக்கு முன்னால் உள்ள பிரதான அளவிடை 2.4&nbsp;cm உள்ளது. வேணியர் அளவிடையில் ஏதோவொரு பிரிவு பிரதான அளவிடையின் ஒரு கோட்டுடன் சரியாகப் பொருந்தும். இப்பிரிவின் எண்ணிக்கையை இழிவெண்ணிக்கையால் பெருக்குவதால் வேணியர் அளவிடை பெறப்படும். இங்கு 14ஆம் வேணியர் கோடு பொருந்துவதால் வேணியர் அளவிடை 14 x 0.05&nbsp;mm = 0.7&nbsp;mm. பிரதான அளவிடை மற்றும் வேணியர் அளவிடையைக் கூட்டி எம்மால் 24.7&nbsp;mm = 2.47cmஐ வெளிவிட்ட வாசிப்பாகப் பெறுகின்றோம்.

## மேற்கோள்கள்

பகுப்பு:அளவீட்டுக் கருவிகள்
பகுப்பு:சீனக் கண்டுபிடிப்புக்கள்
மாயாபந்தர்

**மாயாபந்தர்** என்பது இந்திய ஒன்றியப் பகுதியான அந்தமான் நிகோபார் தீவில் உள்ள நகரம். இது வடக்கு அந்தமான் மாவட்டத்தின் தலைநகரம் ஆகும். 
இங்கு 23,912 பேர் வாழ்கின்றனர். இது போர்ட் பிளேர் சாலை வழியில் நகருடன் இணைக்கப்பட்டுள்ளது. 

## பொருளாதாரம்
மாயாபந்தர் நகரம் சுற்றுலாத்தலமாக விளங்குகிறது. இங்குள்ள கடற்கரையும் படகு போக்குவரத்தும் சுற்றுலாப் பயணிகளின் கவனத்தை ஈர்க்கின்றன. போர்ட் பிளேரிலும் மாயாபந்தரிலும் இந்தியாவிலிருந்து வரும் பயணிகள் கப்பல்கள் நிற்கின்றன.

## சான்றுகள்

பகுப்பு:அந்தமான் நிக்கோபார் தீவுகள்
பரமக்குடி முத்தால பரமேசுவரியம்மன் கோயில்

**முத்தால பரமேசுவரியம்மன் கோயில்** என்பது இராமநாதபுரம் மாவட்டம், பரமக்குடியில் உள்ளது.

## திருவிழாக்கள்
* ஆடி மாதம் - முளைக்கொட்டு திருவிழா
* மாசி மாதம் - பூச்சொரிதல் விழா
* பங்குனி மாதம் - பங்குனித் திருவிழா
* நவராத்திரி

### பூச்சொரிதல் விழா
நகரின் அனைத்துத் தெருக்களிலும் திருக்கண்கள் அமைக்கப்படும். பூக்களை தட்டுகளில் பரப்பி வைத்து பூஜைகள் நடத்தப்படும். திருக்கண்கள் அமைக்கப்படும் இடங்களில் பட்டிமன்றம், கரகாட்டம், கலைநிகழ்ச்சிகள் என பல்வேறு நிகழ்ச்சிகள் நடைபெறும். கோயிலிலிருந்து பூச்சொரிதல் ஊர்வலம் புறப்பட்டு நகரின் முக்கியச் சாலைகளின் வழியாகச் சென்று மீண்டும் கோயிலை வந்தடையும். அப்போது வாணவேடிக்கைகள் நடைபெறும். அதிகாலையில் அம்மனுக்கு பூ அலங்காரமும், மகா தீபாராதனைகளும், சிறப்பு அபிசேகமும் நடைபெறும். காலையில் பூப் பிரித்தல் நிகழ்ச்சியைத் தொடர்ந்து, அம்மனுக்கு சார்த்தப்பட்ட பூ, பிரசாதமாக பொது மக்களுக்கு வழங்கப்படும்.

### பங்குனித் திருவிழா
* 10 நாள்கள் நடைபெறும்.
* ஒவ்வொரு நாள் இரவிலும் அன்ன வாகனம், ரிசப வாகனம், யானை வாகனம், வெள்ளி சிங்க வாகனம், குதிரை வாகனம் என அம்மன் வீதிஉலா வரும் நிகழ்ச்சி நடைபெறும்.
* பால்குடம் எடுத்து வந்து நேர்த்திக்கடன் செலுத்தும் நிகழ்ச்சி நடைபெறும்.
* கோயில் மேடையில் ஒவ்வொரு நாளின் இரவு முழுவதும் கரகாட்டம், பொய்க்கால் குதிரை, மாடு-மயில் ஆட்டம், இலக்கிய இன்னிசை பட்டிமன்றம், ஆடலும் - பாடல் நிகழ்ச்சிகள் நடைபெறுகின்றன.

## ஆலயச் சிறப்பு
நாகதோசம் உள்ளவர்களுக்கு பரிகாரத் தலமாகக் கருதப்படுகிறது.
 	 		 	 	 	 
## நேர்த்திக்கடன்
பங்குனித் திருவிழாவின்போது, பால்குடம் எடுத்து வந்து நேர்த்திக்கடன் செலுத்தும் வழக்கம் இங்கிருக்கிறது.

## உசாத்துணை
* ஸ்ரீ முத்தால பரமேஸ்வரி ஆலய பூச்சொரிதல் விழா
* ஸ்ரீ முத்தால பரமேஸ்வரி அம்பாள் பங்குனித் திருவிழா
* பரமக்குடி முத்தால பரமேஸ்வரி அம்மன் கோயில் பங்குனி விழா!
* முத்தால பரமேஸ்வரி அம்பாள் கோயில் கும்பாபிஷேகம்
* அம்மா, தாயே, மகமாயி... 

பகுப்பு:இராமநாதபுரம் மாவட்டத்திலுள்ள அம்மன் கோயில்கள்
கட்டுமான விபரக்கூற்று நிறுவனம்

**கட்டுமான விபரக்கூற்று நிறுவனம்** (Construction Specification Institute) என்பது, கட்டுமான விபரக்கூற்றுகளின் தரத்தை மேம்படுத்தும் நோக்கத்துடன் உருவாக்கப்பட்ட ஒரு நிறுவனம். இது இப்போது கட்டிடத் தகவல் மேலாண்மையையும், கட்டிட வசதிகளை மேம்படுத்துவதற்காகத் திட்டக் குழுக்களுக்கான கல்வியையும் முன்னேற்றுவதை நோக்கமாகக்கொண்டு இயங்கி வருகிறது. இந்நிறுவனம்,விபரக்கூற்றாளர், கட்டிடக்கலைஞர், பொறியாளர், ஒப்பந்தக்காரர், கட்டிடப்பொருள் உற்பத்தியாளர், கட்டிட உரிமையாளர் போன்றோரை உள்ளடக்கிய பல ஆயிரக்கணக்கான தன்னார்வலர்களோடு கூடியது.

## வரலாறு
இரண்டாவது உலகப் போர் முடிவடைந்த பின்னர் அமெரிக்காவில் கட்டுமானங்கள் பெருமளவு அதிகரித்தன. இத்தகைய ஒரு சூழலில் கட்டுமானங்களின் தரத்தை உறுதிப்படுத்துவதில் கவனம் செலுத்தவேண்டியிருந்தது. கட்டுமான விபரக்கூற்றுகள் கட்டுமானங்களின் தரத்தைப் பேணுவதில் முக்கியமான பங்காற்றுவதால். தரமான விபரக்கூற்றுகளை உருவாக்குவதன் தேவை உணரப்பட்டது. 1948 ஆம் ஆண்டில், கட்டுமான விபரக்கூற்றுகளின் தரத்தை உயர்த்துவதை நோக்கமாகக் கொண்டு, அமெரிக்காவின் அரசாங்க நிறுவனங்களைச் சேர்ந்த சில விபரக்கூற்று எழுத்தர்கள் ஒன்றுகூடி  கட்டுமான விபரக்கூற்று நிறுவனத்தை உருவாக்கினர். விபரக்கூற்றுகளுக்கான மிகச்சிறந்த நடைமுறைகள், செந்தரங்கள், விபரக்கூற்று ஆவணத்துக்கான தரவடிவங்கள், தொழில்முறைக் கல்வி வசதிகள், சான்றளித்தல் போன்றவற்றை உருவாக்கிப் பேணுவது இந்நிறுவனத்தின் முக்கிய இலக்காக இருந்தது.

அரசாங்க நிறுவனங்களின் விபரக்கூற்று எழுத்தர்களை உறுப்பினர்களாகக்கொண்டு தொடங்கிய இந்த நிறுவனம், பின்னர் தனியார்துறையைச் சேர்ந்த விபரக்கூற்று எழுத்தர்களையும் சேர்த்துக்கொண்டது. காலப்போக்கில், கட்டுமான விபரக்கூற்றின் ஆர்வத் துறைகளோடு தொடர்புடைய பல்வேறு உயர்தொழில் வல்லுனர்களையும், கட்டிடப்பொருள் உற்பத்தியாளர்கள், கட்டிட உரிமையாளர்கள், கட்டிடவசதி மேளாளர்கள் போன்றோரையும் உறுப்பினர்களாக இணைத்துக்கொண்டு வளர்ச்சியடைந்தது. இப்போது உலகின் பல்வேறு பகுதிகளிலும் இதற்கு உறுப்பினர்கள் உள்ளனர்.

## செயற்பாடுகள்
கட்டுமானத் துறையில், தகவல் மேலாண்மை தொடர்பான பல்வேறு விடயங்களின் மேம்பாட்டுக்காக இந்நிறுவனம் முனைப்பாகச் செயல்பட்டு வருகிறது. பல்வேறு திட்டங்களில் இந்நிறுவனம் பிற நிறுவனங்களுடனும் இணைந்து செயல்படுவதைக் காண முடிகிறது.

### விபரக்கூற்றுத் தரவடிவங்கள்
1960களில் இருந்து "மாஸ்டர்போர்மட்" (MasterFormat), "செக்சன்போர்மட்" (SectionFormat), "பேஜ்போர்மட்" (PageFormat) போன்ற விபரக்கூற்றுத் தரவடிவங்களை இந்நிறுவனம் உருவாக்கிப் பேணிவருகிறது.

## குறிப்புகள்

## வெளியிணைப்புகள்
* கட்டுமான விபரக்கூற்று நிறுவனத்தின் இணையத்தளம்

பகுப்பு:கட்டுமானத் தொழில்துறை
பகுப்பு:கட்டுமான அமைப்புகள்
சஞ்சயா இராசாராம்

240px||thumb|right
**சஞ்சயா இராசாராம்** (*Sanjaya Rajaram*, பிறப்பு:1943) இந்திய மாநிலம் உத்திரப் பிரதேசத்தில் சிற்றூரொன்றில் பிறந்து மெக்சிக்கோவில் குடிமகனாக வாழும் வேளாண் அறிவியலாளர் ஆவார். இவருக்கு 2014ஆம் ஆண்டிற்கான, வேளாண்மையில் நோபெல் பரிசினை ஒத்த, **[[உலக உணவுப் பரிசு]]** வழங்கப்பட்டுள்ளது. 
இவரது ஆய்வு முயற்சிகளால் உலக கோதுமை உற்பத்தியை  200 மில்லியன்  கோடி டன்னிற்கும் கூடுதலாக உயர்த்தியமைக்காக இந்தப் பரிசு அறிவிக்கப்பட்டுள்ளது. மெக்சிக்கோவில் உள்ள பன்னாட்டு மக்காச்சோளம் மற்றும் கோதுமை மேம்பாட்டு மையத்தில் தமது ஆய்வுகளின் மூலமாக குளிர்கால கோதுமை இரகத்திற்கும் வேனில்கால கோதுமை இரகத்திற்கும் ஒட்டு ஏற்படுத்தி புதிய ஒட்டுவீரிய கோதுமையை அறிமுகப்படுத்தினார்; இவை பலதரப்பட்ட வெப்பச் சூழல்களிலும் கூடுதலான மகசூல் தரக்கூடியவை.

*பசுமைப் புரட்சியின் தந்தை* என அறியப்படும் நார்மன் இ போர்லாக், பன்னாட்டு மக்காச்சோளம் மற்றும் கோதுமை மேம்பாட்டு மையத்தின் (சிஐஎம்எம்ஒய்டி) கோதுமைத் திட்டத்தை 1976-ம் ஆண்டு முதல் 2001-ம் ஆண்டு வரை வழிநடத்தி வந்தார். அவருக்குப் பிறகு அத்திட்டத்தின் இயக்குநர் பொறுப்பை ராசாராம் ஏற்றுள்ளார். 
## இளமைக்காலமும் கல்வியும்
ராசாராம் 1943இல் உத்திரப் பிரதேசத்தின் சிற்றூர் ஒன்றில் வறிய விவசாயக் குடும்பத்தில் பிறந்தார். பள்ளிக்கல்வியில் சிறந்து விளங்கிய இராசாராம் வாரணாசி மாவட்டத்திலேயே முதலாவது மாணவராக விளங்கினார். மாநில அரசின் உதவித்தொகை பெற்று படித்து வந்த இராசாராம் கோரக்பூர் பல்கலைக்கழகத்தில் ஜான்பூர் கல்லூரியில் 1962இல் வேளாண்மையில் இளங்கலைப் பட்டம் பெற்றார். பின்னர் எம்.எஸ்.சுவாமிநாதனின் வழிகாட்டலில் புது தில்லியிலுள்ள இந்திய வேளாண் ஆராய்ச்சிக் கழகத்தில் 1964ஆம் ஆண்டு மரபியல் மற்றும் பயிர் வளர்ப்பில் முதுகலைப் பட்டம் பெற்றார். தொடர்ந்து ஆத்திரேலியாவில் சிட்னி பல்கலைக்கழகத்தில் முனைவர் பட்ட ஆய்வுகளை மேற்கொண்டார். அங்கிருந்து மெக்சிக்கோவில் போர்லாக் தலைமையிலான பன்னாட்டு மக்காச்சோளம் மற்றும் கோதுமை மேம்பாட்டு மையத்தில் பணியில் சேர்ந்தார்.

## மேற்சான்றுகள்

பகுப்பு:வேளாண் அறிவியலாளர்கள்
பகுப்பு:1943 பிறப்புகள்
பகுப்பு:உணவுப் பரிசுகள்
ஏர் இந்தியா எக்ஸ்பிரஸ்

**ஏர் இந்தியா எக்ஸ்பிரஸ்** (*Air India Express*) ஏர் இந்தியாவின் துணையுடன் இயங்கக்கூடிய விமானசேவை ஆகும். ஏர் இந்தியா எக்ஸ்பிரஸ் கேரளா மாநிலத்தினை முதன்மையாகக் கொண்டு செயல்படுகிறது. இது குறைந்த கட்டணத்துடன் செயல்படும் விமானசேவையாகும். மத்திய கிழக்கு ஆசியா மற்றும் தென் கிழக்கு ஆசியா நாடுகளுக்கு முக்கிய விமான சேவையினை இது வழங்குகிறது. இது முழுமையாக ஏர் இந்தியாவிற்கு சொந்தமானது. ஏர் இந்தியாவால் இந்தியர்களுக்கு தடையற்ற அனைத்து விமான சேவைகளையும் வழங்குவதற்காக ஏர் இந்தியா எக்ஸ்பிரஸ் உருவாக்கப்பட்டது. தற்போது, ஏர் இந்தியா எக்ஸ்பிரஸ் வாரத்திற்கு சுமார் 100 விமானங்களை இயக்குகிறது. இதில் தென்னிந்தியாவின் மாநிலங்களான தமிழ்நாடு, கர்நாடகா மற்றும் கேரளா போன்றவற்றிலிருந்து செல்லும் விமானங்கள் முக்கியமானவை.

## வரலாறு
மத்திய கிழக்கு நாடுகளில் வாழும் நோக்கோடு இந்தியாவிலிருந்து செல்லும் மக்களுக்காக, குறைந்த கட்டணத்துடன் செயல்படும் விமான சேவை வேண்டுமென நினைத்த ஒரு மலையாளியின் (கேரள மாநில மக்களுள் ஒருவர்) நீண்ட காலப் போராட்டத்திற்குப் பிறகு மே 2004 ல் ஏர் இந்தியா எக்ஸ்பிரஸ் தொடங்கப்பட்டது. ஏர் இந்தியா எக்ஸ்பிரஸ் ஏப்ரல் 29, 2005 ல் திருவனந்தபுரம் முதல் அபுதாபி வரை தனது முதல் விமானத்தினை செலுத்தியதன் மூலம் விமான சேவையினைத் தொடங்கியது. ஏர் இந்தியா எக்ஸ்பிரஸ்க்கான முதல் விமானம் பிப்ரவரி 22, 2005 ல் வாங்கப்பட்டது. அப்போது புதிய ரக விமானமான போயிங்க் 737-86 Q ஒப்படைக்கப்பட்டது.

## கார்ப்பரேட் விவரங்கள்
மும்பை, நரிமன் பாயிண்டில் உள்ள ஏர் இந்தியா கட்டிடத்தில் இதன் (ஏர் இந்தியா எக்ஸ்பிரஸ்) தலைமை அலுவலகம் உள்ளது. டிசம்பர் 2012 ல், ஏர் இந்தியாவின் இயக்குனர்கள் குழு அதன் தலைமை அலுவலகத்தினை கேரளா மாநிலத்திலுள்ள கொச்சிக்கு மாற்றுவதற்கு ஒப்புதல் தெரிவித்து, ஜனவரி 1, 2013 முதல் இம்முடிவு செயல்படுத்தப்படும் எனவும் தீர்மானிக்கப்பட்டது. மாநில விமானசேவையின் மத்திய அமைச்சரான கே.சி.வேணுகோபால் இந்த தலைமை செயலக மாற்றம் ஒவ்வொரு கட்டமாக படிப்படியாக நடைபெறும் எனவும் புது வருட பிறப்பான ஜனவரி 1 (ஆண்டு?) முதல் கொச்சியில் தலைமை அலுவலகம் திறக்கப்படும் எனவும் தெரிவித்தார்.

## இலக்குகள்
ஏர் இந்தியா எக்ஸ்பிரஸ் பின்வரும் இடங்களை இலக்குகளாகக் கொண்டு செயல்படுகிறது (ஜூன் 2014 ன் படி).

 


## விமான குழு விவரங்கள்
ஏர் இந்தியா எக்ஸ்பிரஸின் விமான குழு 21, B737-800 ரக விமானங்களைக் கொண்டுள்ளது. இது ஒரு வகுப்பு பொருளாதரத்துடன் கூடிய 180 சீட்டுகளைக் கொண்டுள்ளது.

## விபத்துகள்
மே 22, 2010 ல் மங்களூர் விமான நிலையத்தில் ஏற்பட்ட விபத்தில்  விமானத்திலிருந்த 166 பேரில், 158 பேர் இறந்தனர். இதில் 152 பேர் பயணிகள் ஆவர்.

## குறிப்புகள்


பகுப்பு:இந்திய வானூர்தி நிறுவனங்கள்
பகுப்பு:திருச்சிராப்பள்ளி பன்னாட்டு வானூர்தி நிலைய சேவை விமானங்கள்
திதி (புராணம்)

**திதி** (); () இந்து தொன்மவியல் படி, அரக்கர்களின் தாய் ஆவார். தட்சப்பிரசாபதியின் அறுபது மகள்களில் ஒருத்தி. பிரம்மாவின் பேத்தி. காசியபர் முனிவரின் பதிமூன்று மனைவிகளில் ஒருத்தி. தன் உடன் பிறந்தவளான அதிதியை வெறுப்பவள். உருத்திரன், மருத்துக்கள் மற்றும் தைத்தியர்கள் மற்றும் அதர்மத்தைப் பின்பற்றும் பல அரக்கர் குலங்களை உருவாக்கிய தாய். அதிதியின் குழந்தைகளான இந்திரன் முதலான தேவர்களை வெறுப்பவள். அதிதியின் மகனான இந்திரனைவிட பலமிக்க குழந்தையை தன் கணவன் காசியப முனிவரிடம் வேண்டினாள்.

காசியபரின் அருள்படி, விஷ்ணுவின் வைகுண்டத்தை காவல் புரியும் ஜெயன்-விஜயன் எனும் இருவர் தங்களின் அகந்தை காரணமாக, சனகாதி முனிவர்களை வைகுண்டம் செல்ல அனுமதி மறுத்த காரணத்தால், முனிவர்களின் சாபப்படி அசுரர் குலத்தில், திதிக்கு இந்திரனை விட பலமிக்க இரு மகன்களாக இரணியாட்சன் மற்றும் இரணியன்  போன்ற தைத்தியர்களாகப் பிறந்தனர்.

## இதனையும் காண்க
* அதிதி 
* கத்ரு
* வினதா
* தனு
* சுரசை
* முனி

## மேற்கோள்கள்


## வெளி இணைப்புகள்
**Dictionary of Hindu Lore and Legend* () by Anna Dhallapiccola
* http://www.tirumala.org/activities_publi_others_english.htm  TTD Publications].Go to this link to buy 'A Synopsis of Srimad Bhagavatam' for further details.

## கூடுதல் வாசிப்பிற்கு
**Hindu Goddesses: Vision of the Divine Feminine in the Hindu Religious Traditions* () by David Kinsley

பகுப்பு:இந்து தொன்மவியல் மாந்தர்
பகுப்பு:தக்கனின் மகள்கள்
சந்தௌலி மாவட்டம்

**சந்தௌலி மாவட்டம் ** என்பது இந்திய மாநிலமான உத்தரப் பிரதேசத்தில் உள்ள மாவட்டங்களில் ஒன்று. இதன் தலைமையகம் சந்தௌலி நகரத்தில் உள்ளது. இந்த மாவட்டம், வாரணாசி கோட்டத்திற்கு உட்பட்டது. வாரணாசி மாவட்டத்தில் இருந்து பிரிக்கப்பட்டு **சந்தௌலி மாவட்டமாக** நிர்வகித்தனர். சில காலத்திற்குப் பின்னர், மீண்டும் வாரணாசி மாவட்டத்துடன் இணைக்கப்பட்டது. உயர் நீதி மன்றத்தில் வழக்கு தொடரப்பட்டதால்  சந்தௌலி மாவட்டம் தனியாக நிர்வகிக்கப்படுகிறது. நெல்லும் கோதுமையும் விளைவிக்கின்றனர்.இம்மாவட்டம் சந்தௌலி மக்களவைத் தொகுதிக்கு உட்பட்டது.

## புவிப்பரப்பு
இது சந்தௌலி, சகல்தீகா, சாக்கியா என்ற மூன்று வட்டங்களைக் கொண்டது. இங்கு
கங்கை, கர்மனசா, சந்திரபிரபா உள்ளிட்ட ஆறுகள் பாய்கின்றன.

## பொருளாதாரம்
இது இந்தியாவின் பின்தங்கிய மாவட்டங்களில் ஒன்று. இந்த மாவட்டம் பொருளாதார வளர்ச்சியில் பின்தங்கிய மாவட்டங்களுக்கு வழங்கப்படும் நிதியை பெறுகிறது.

## மக்கள் தொகை
2011 ஆம் ஆண்டு கணக்கெடுப்பின்படி, 1,952,713 பேர் வாழ்கின்றனர். சதுர கிலோமீட்டருக்கு 768 பேர் என்ற அளவில் மக்கள் அடர்த்தி உள்ளது. ஆயிரம் ஆண்களுக்கு 913 பெண்கள் என்ற அளவில் பால் விகிதம் உள்ளது. இங்குள்ளோரில் 73.86% கல்வி கற்றோர் ஆவர்.

## சான்றுகள்

## இணைப்புகள்

* 

பகுப்பு:உத்தரப் பிரதேசத்தில் உள்ள மாவட்டங்கள்
அமேதி மாவட்டம்

**அமேதி மாவட்டம்** இந்தியாவின் உத்தரப் பிரதேசத்தில் உள்ள 72 மாவட்டங்களில் ஒன்றாகும். அமேதி மாவட்டம், அவத் பிரதேசத்தின் அயோத்தி கோட்டத்திற்கு உட்பட்டது. இதன் தலைமையகம் கௌரிகஞ்சு நகரில் உள்ளது. நேரு குடும்பத்தினரில் பலரும் அமேதி மக்களவைத் தொகுதியின் சார்பாக பாராளுமன்றத்துக்கு தேர்ந்தெடுக்கப்பட்டனர் என்பது குறிப்பிடத்தக்க செய்தியாகும். சில ஆண்டுகளுக்கு, "சத்திரபதி சாகுஜி மகராஜ் நகர்" என்ற பெயரில் இயங்கியது. பின்னர், அமேதி என்ற பழைய பெயருக்கே மாற்றப்பட்டது.

### மக்கள் தொகை
2013 ஆம் ஆண்டில் ஒன்றரை லட்சம் மக்கள் வசித்தனர்.

### போக்குவரத்து
உத்தரப் பிரதேசத்தின் ஏனைய பெருநகரங்களுடன் அமேதி இணைக்கப்பட்டுள்ளது. டெல்லி, லக்னோ, கான்பூர், டேராடூன், ஹரித்துவார், அலகாபாது, வாரணாசி, கல்கத்தா, பூரி, மும்பை உள்ளிட்ட நகரங்களுக்கு ரயில் போக்குவரத்து வசதி உள்ளது.

சில உத்தரப் பிரதேச சாலைப் போக்குவரத்துக் கழகப் பேருந்துகள் இங்கிருந்து இயங்குகின்றன. 

## பிரிவுகள்
இது கௌரிகஞ்சு, அமேதி, முசாபிர்கானா, சலோன், திலோய் ஆகிய ஐந்து வட்டங்களைக் கொண்டது.  இந்த மாவட்டத்தின் பெரிய நகரமாக அமேதி விளங்குகிறது.

இது கௌரிகஞ்சு, ஜகதீஷ்பூர், அமேதி, திலோய், சலோன் ஆகிய ஐந்து சட்டமன்றத் தொகுதிகளைக் கொண்டது. இவை அனைத்தும் அமேதி மக்களவைத் தொகுதிக்கு உட்பட்டது. 

## சான்றுகள்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:அமேதி மாவட்டம்
இரணியாட்சன்

**இரணியாட்சன்**அல்லது **இரண்யாட்சன்** (Hiranyaksha), ஒரு இந்து புராணக் கதாபாத்திரம் ஆகும். இவர் காசிபர் - திதி தம்பதியரின் மகன். இரணியனின் தம்பி ஆவார். பிரம்மாவை நோக்கி கடும் தவம் மேற்கொண்டு, தனக்கு எந்த ஆயுதத்தின் மூலமும் மரணம் ஏற்படக்கூடாது என்றும், மூவுலகத்திற்கும் தான் அரசனாக இருக்க வேண்டி வரம் பெற்றவன். மூவுலகையும் வென்று, பின் பூமியை அபகரித்து பாதாள லோகத்தில் மறைத்து வைத்து, அதர்ம வழியில் வாழ்ந்தவன் இரண்யாட்சன். இரண்யாட்சனின் கொடுமைகளைத் தாங்காத  பூமா தேவி, பிரம்மா, இந்திராதி தேவர்களின் வேண்டுகோளை ஏற்று திருமால், வராக அவதாரம் எடுத்து இரண்யாட்சனை தன் கூரிய கோரைப் பற்களால் கடித்துக் குதறி அழித்து, பூமாதேவி, இந்திராதி தேவர்கள் உட்பட மூவலகையும் மீட்டு தர்மத்தை நிலைநாட்டினார்.

## இவற்றையும் காண்க
* இரணியகசிபு
* வராக புராணம்
* திதி (புராணம்)

## மேற்கோள்கள்


## நூல் உதவி
* வராக புராணம், முதல் பகுதி
* வராக புராணம், இரண்டாம் பகுதி

## கூடுதல் வாசிப்பிற்கு
* http://www.gita-society.com/scriptures/ALL18MAJORPURANAS.IGS.pdf 

பகுப்பு:அசுரர்
பகுப்பு:பாகவத புராண மாந்தர்
மேப்புலியூர்

**மேப்புலியூர்** (Meppuliyur) தமிழ்நாடு, விழுப்புரம் மாவட்டம், உளுந்தூர்பேட்டை தாலுக்காவில் உள்ள ஒரு கிராமமாகும். இக் கிராம மக்கள் விவசாயத்தை நம்பி வாழ்கின்றனர். இந்தக் கிராமம் ஊர், காலனி மற்றும் வாங்கனார் சேரி என மூன்று பகுதிகளாகப் பிரிக்கப்பட்டுள்ளது. இங்கு வாழும் மக்கள் தமிழ் மற்றும் தெலுங்கு மொழிகளைப் பேசிவருகின்றனர்.

## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
ஹவ் டு ட்ரெய்ன் யுவர் டிராகன் 2

**டிராகன் 2** இது 2014ம் ஆண்டு வெளியான ஐக்கிய அமெரிக்க 3டி கணினி அனிமேஷன் திரைப்படமாகும். இந்தத் திரைப்படத்தை **டீன் டீபொலிஸ்** இயக்க, ஜே பருச்செல், கேட் பிளான்சேட், ஜெரார்டு பட்லர், கிரேக் பெர்குசன், அமெரிக்கா பெரரேரா, ஜோனா ஹில், கிறிஸ்டோபர் மிண்ட்ஸ்-பிலாஸ், டி.ஜே. மில்லர், கிறிஸ்டன் வீக், கிட் ஹாரிங்டன்உள்ளிட்ட பலர் குரல் கொடுத்துள்ளார்கள்.

## குரல் கொடுத்த நடிகர்கள்
* ஜே பருச்செல்
* கேட் பிளான்சேட்
* ஜெரார்டு பட்லர்
* கிரேக் பெர்குசன்
* அமெரிக்கா பெரரேரா 
* ஜோனா ஹில்
* கிறிஸ்டோபர் மிண்ட்ஸ்-பிலாஸ்
* டி.ஜே. மில்லர்
* கிறிஸ்டன் வீக் 
* Djimon Hounsou
* கிட் ஹாரிங்டன்

## தமிழ் வெளியீடு
இந்தத் திரைப்படம் தமிழ் மொழியில் **டிராகன் 2** என்ற பெயரில் மொழிமாற்றம் செய்யப்பட்டு தமிழ்நாட்டில் வெளியானது.

## வீடியோ விளையாட்டு
* எக்ஸ் பாக்ஸ் 360
* நிண்டெண்டோ 3DS
* வீ
* வீ யூ
* பிளேஸ்டேசன் 3

## வெளி இணைப்புகள்
* 
* 
* 
* 
* 
* 

பகுப்பு:2014 ஆங்கிலத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:2014 முப்பரிமாணத் திரைப்படங்கள்
தேவரியா மாவட்டம்

**திவோரியா மாவட்டம்** என்பது இந்திய மாநிலமான உத்தரப் பிரதேசத்தில் உள்ள 72 மாவட்டங்களில் ஒன்று. இந்த மாவட்டத்தின் தலைமையகம் தேவரியா நகரத்தில் அமைந்துள்ளது. இது கோரக்பூர் கோட்டத்திற்கு உட்பட்டது.

## மக்கள் தொகை
2011 மக்கள் தொகைக் கணக்கெடுப்பின்படி, 3,098,637 மக்கள் வாழ்கின்றனர்.  இந்த மாவட்டத்தில் மக்கள் அடர்த்தி சதுர கி.மீட்டருக்கு 1220 பேர் என்ற அளவில் உள்ளது. ஆயிரம் ஆண்களுக்கு 1013 பெண்கள் என்ற அளவில் பால் விகிதம் உள்ளது. இங்கு வாழ்பவர்களில் 73.53% பேர் கல்வியறிவு பெற்றுள்ளனர்.

### மொழி
இங்கு போஜ்புரி மொழி பேசுகின்றனர். இது வங்காள மொழிக் குடும்பத்தைச் சேர்ந்தனர். 

## சான்றுகள்

## இணைப்புகள்
*

பகுப்பு:உத்தரப் பிரதேசத்தில் உள்ள மாவட்டங்கள்
கட்டிடத் தகவல் மேலாண்மை

**கட்டிடத் தகவல் மேலாண்மை** (Building Information Management) என்பது, கட்டிடத் திட்டம் ஒன்றினுள் அடங்கியுள்ள இயற்பண்புத் தரவுகளைச் (attributed data) சேகரித்தல், ஒழுங்குபடுத்தல், பகுப்பாய்தல், பகிர்தல் ஆகியவற்றை ஒருங்கே குறிப்பது. "கட்டிடத் தகவல்" என்பது ஒரு குறித்த கட்டுமானத் திட்டம், முறைமைகள் அல்லது கூறுகள் தொடர்பில் பயன்படுத்தக்கூடிய அறிவைக் குறிக்கிறது. இதை உரியமுறையில் மேலாண்மை செய்வதே "கட்டிடத் தகவல் மேலாண்மை" எனலாம்.

தற்காலத்தில் கட்டிடத் தகவல் மேலாண்மை என்பது, கட்டிடமொன்றின் தொடக்க நிலையில் இருந்து பல்வேறு கட்டங்களூடாக அதன் கால முடிவில் உடைக்கப்படும் வரையான எல்லாக் கட்டங்களிலும், விபரம் அறிந்து முடிவுகளை எடுப்பதற்கு உதவியாகப் பகிர் அறிவை உருவாக்குவதை நோக்கமாகக் கொண்டது.

## மேற்கோள்கள்

பகுப்பு:கட்டுமானம்
நடராஜன் பெரியசாமி

**நடராஜன் பெரியசாமி** (*Nadarajan Periyasamy*, பிறப்பு: நவம்பர் 19, 1963) மலேசியாவைச் சார்ந்த இந்தியர் ஆவார். இவர் ஓர் இருசக்கர வாகன வீரர். மலேசியாவின் பினாங்கு பகுதியைச் சேர்ந்த இவர் மலேசியத் தமிழ்ப் பள்ளிகளில் மாணவர்களுக்கு தன்முனைப்புப் பயிற்சிப் பட்டறைகள் நடத்தி வருகிறார். இவர் *சக்ஸஸ் பி. நடா* எனும் பெயரால் அறியப்படுகிறார்.

## இருசக்கரவாகனச் சாதனைகள்
### 2007
* நடராஜன் பெரியசாமி தனது முதல் சாதனையை  5 செப்டம்பர் 2007 ஆம் ஆண்டு செய்தார். மலேசியாவின் ஜோகூரிலுள்ள *கெல்லாங் பாத்தா* பகுதியிலிருந்து 933 கிலோமீட்டர்கள் தொலைவில் தாய்லாந்து எல்லையில் உள்ள *புக்கிட் காயு ஈத்தாம்* பகுதிக்கு 1500 சிசி திறனுள்ள "ஹோண்டா" வாகனத்தின் மூலம் (1500 cc Honda Gold Wing Touring motorcycle ) பத்து மணிகள் 45 நிமிடங்கள் நேரத்தில் கடந்தார்.

### 2010
* பெரியசாமி தனது இரண்டாவது சாதனையை 26 டிசம்பர் 2010 ஆம் ஆண்டு அன்று நிகழ்த்தினார். மிக நீண்ட நேரம் இருசக்கரம் ஓட்டும் சாதனையை *செப்பாங்* *எஃப் 1* மைதானத்தில் 875 கிலோமீட்டர்கள் தொலைவை 12 மணிகளில் சுற்றிவந்தார். இச்சாதனையை காலை ஆறு மணிக்குத் தொடங்கி மாலை ஆறு மணி வரை 165 சுற்றுகளை நிறைவு செய்ததன் மூலம் நிகழ்த்தினார்.
### 2011
* 2011 ஆம் ஆண்டு பிப்ரவரி 11 அன்று *ரிப்ளி பிலீவ் இட் ஆர் நாட்* (Ripley’s Believe It or Not) சாதனைக்காக மலேசியாவின் ஜோகூர் பாரு பகுதியிலிருந்து தாய்லாந்து நாட்டின் பட்டாயா பகுதிக்கு 1410 கிலோமீட்டர்கள் தொலைவை 18 மணிகள் நேரத்தில் கடந்தார்.
* 2011 ஆம் ஆண்டு திசம்பர் மாதம் 980 கிலோமீட்டர்கள் தொலைவை 8 மணி நேரத்தில் நிகழ்த்தினார். இச்சாதனை தாய்லாந்து அரசால் அங்கீகரிக்கப்பட்டது. தாய்லாந்து அரசரின் 85 வது பிறந்தநாள் விழாவுக்காக இச்சாதனை செய்யப்பட்டது.

### 2012
* 2012 ஆம் ஆண்டு அக்டோபர் 4 மற்றும் 5 ஆம் தியதிகளில் "நீண்ட தொலைவு நின்று கொண்டு இருசக்கரம் ஓட்டும்" சாதனையைச் செய்தார். மலேசியா நாட்டின் ஜோகூர் பாரு முதல் "கிராபி" வரையிலான 1400 கிலோமீட்டர்கள் தொலைவை 19 மணி நேரத்தில் கடந்து இச்சாதனை நிகழ்த்தப்பட்டது. இந்நிகழ்வு மலேசியா, சிங்கப்பூர் மற்றும் தாய்லாந்து ஆகிய நாடுகள் ஒருங்கிணைந்து நடத்திய ஒன்றாகும். இச்சாதனை மலேசிய அரசின் சாதனைப் புத்தகத்தில் (Malaysian Book of Records) இடம் பெற்றது.

### 2014
* 10 ஏப்ரல் 2014 ஆம் ஆண்டு 5000 கிலோமீட்டர்கள் தொலைவை ஐந்து நாட்களில் கடந்து சாதனை புரிந்தார்.

## வாழ்க்கை
இவர் மலேசியாவின் பினாங்கு பகுதியில் வசித்து வருகிறார். இவரது மனைவியின் பெயர் சாமுண்டீஸ்வரி, மகள் நிஷாந்தினி.

## காணொளிகள்
* ''ஜோகூர்'' முதல் ''பாட்டாயா''

## வெளி இணைப்புகள்

* அதிக தூரச்சாதனை
* மலேசியன் புக் ஆஃப் ரிக்கார்ட் 
* ஞாயிறன்றான தூரப் பயணம் 
* சாதனை  

## மேற்கோள்கள்

பகுப்பு:மலேசியத் தமிழர்
பகுப்பு:1963 பிறப்புகள்
பகுப்பு:தமிழ் சாதனையாளர்கள்
பகுப்பு:வாழும் மக்கள்